62022TJ0468_INF
Üldkohtu (üheksas koda) 18. oktoobri 2023. aasta otsus –EIP vs. Süüria
(kohtuasi T-468/22) (
1
)
Vahekohtuklausel – Leping, mis puudutab elektrienergia põhivõrgu parendamise projekti kolmandas riigis – Lepingu mittetäitmine – Makstud summade hüvitamine – Viivitusintress – Tagaseljamenetlus
1.
Kohtumenetlus – Üldkohtule esitatud hagi – Tagaseljamenetluse kohaldamine – Üldkohtu kohustus rahuldada hageja nõuded – Tingimused – Kostja poolt ettenähtud tähtaja jooksul vastamata jätmine
(Üldkohtu kodukord, artikli 123 lõige 1)
(vt punktid 16–19, 24, 35, 40 ja 41)
2.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – ELTL artiklites 256 ja 272 kindlaks määratud Üldkohtu pädevus ja vahekohtuklausel
(ELTL artikli 256 lõige 1 ja artikkel 272)
(vt punktid 20, 22 ja 23)
3.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – Süüria lepinguliste kohustuste rikkumine – Panga õiguste üleminek liidule – Panga hagi, mille ta on esitatud liidu nimel – Vastuvõetavus
(ELTL artikli 256 lõige 1 ja artikkel 272; 19. juuni 1980. aasta Rooma konventsioon, artikli 13 lõige 1)
(vt punktid 26, 27 ja 29–34)
Resolutsioon
1.
Mõista Süüria Araabia Vabariigilt Euroopa Liidu kasuks, keda esindab Euroopa Investeerimispank (EIP), välja 22856655,23 eurot ja 1984763,43 Šveitsi franki koos põhisummade, lepinguliste intresside ja viivitusintressiga, mis kuulusid tasumisele 30. juuniks 2022.
2.
Summad 18655393,62 eurot ja 1716822,98 Šveitsi franki, mis koosnevad põhisummadest, puudutavad viivitusintressi, mis on arvutatud EIP ja Süüria Araabia Vabariigi vahel 14. detsembril 2000 (muudetud 20. detsembril 2004) sõlmitud laenulepingu nr 20868, mis puudutab elektrienergia põhivõrgu parendamise projekti Süürias, artikli 3 punktis 2 ette nähtud valemi alusel alates 30. juunist 2022 kuni makse laekumise kuupäevani.
3.
Mõista kohtukulud välja Süüria Araabia Vabariigilt.
(
1
)	ELT C 359, 19.9.2022.